**Υπόδειγμα**

**Σύμβασης Απευθείας Ανάθεσης**

**Γενικών Υπηρεσιών**

**ΣΥΜΒΑΣΗ ΑΠΕΥΘΕΙΑΣ ΑΝΑΘΕΣΗΣ**

**ΓΙΑ ΤΗ ΓΕΝΙΚΗ ΥΠΗΡΕΣΙΑ ΜΕ ΤΙΤΛΟ**

«………….. ………………… ………..…….»

**αξίας …………. €** (χωρίς Φ.Π.Α.) και……….. € (με 24% Φ.Π.Α.)

Στην Αθήνα σήμερα, την …….. του μηνός …………., του έτους 2019, ημέρα ……………., οι παρακάτω συμβαλλόμενοι:

1. Το **…………..,** που εδρεύει ……………, …………., εκπροσωπούμενο από ………………… που θα ονομάζεται στο εξής **Αναθέτουσα Αρχή** και

2. ο οικονομικός φορέας με την επωνυμία **…………..**, που εδρεύει ……………., με ΑΦΜ …………….., το οποίο θα ονομάζεται στο εξής **Ανάδοχος**, εκπροσωπούμενος νόμιμα από ………………, ……………., ενεργώντας για τον ίδιο και για λογαριασμό του «…………………»,

**έχοντας υπόψη**:

1. Τις διατάξεις του ν. 4412/2016 «Δημόσιες Συμβάσεις Έργων, Προμηθειών και Υπηρεσιών» (Προσαρμογή στις Οδηγίες 2014/24/ΕΕ και 2014/25/ΕΕ), (Α’ 147) και ειδικότερα το άρθρο 118 αυτού για την απευθείας ανάθεση,
2. Τις διατάξεις του πδ ……
3. Τις διατάξεις του πδ ……… «Οργανισμός . ……….
4. Την υπ’ αριθμ. ………. απόφαση του ……… «Ανάθεση αρμοδιοτήτων ……….
5. Την Απόφαση …………. για χρηματοδότηση του έργου με τίτλο «……………» από τους ………….. (Αρ. Απόφασης …………..),
6. Τη με αριθμ. πρωτ. ………………. απόφαση του ………………., με την οποία αποφασίσθηκε η ανάθεση της εκπόνησης του ανωτέρω έργου στο ……………,
7. Ότι αρμόδια υπηρεσία παρακολούθησης της εκτέλεσης της σύμβασης είναι το ………… του ………….,

**συμφωνούν και συναποδέχονται ότι** ο πρώτος από τους συμβαλλομένους (Αναθέτουσα Αρχή), αναθέτει στον δεύτερο (Ανάδοχο) την υπηρεσία (θα αναφέρεται στο εξής και ως έργο) με τίτλο «**………………….**».

Ο δεύτερος συμβαλλόμενος αποδέχεται την εκπόνηση του έργου με τους παρακάτω όρους:

**Άρθρο 1**

**Αντικείμενο της Σύμβασης**

1. Η υπηρεσία που ανατίθεται με την παρούσα σύμβαση έχει ως αντικείμενο …………………………
2. Ο Ανάδοχος οφείλει να παραδώσει εις …….πλούν και σε ψηφιακή μορφή τα παραδοτέα του έργου, όπως αναφέρονται στην απόφαση ανάθεσης της σύμβασης.
3. Η σημερινή ημερομηνία υπογραφής της Σύμβασης (……………) αποτελεί σύμφωνα με τις κείμενες διατάξεις και ημερομηνία εγκατάστασης του Αναδόχου. Με την υπογραφή της παρούσας αρχίζουν οι προθεσμίες της σύμβασης, αν δεν ορίζεται διαφορετικά στα έγγραφα της σύμβασης.
4. Ο Ανάδοχος υποχρεούται να δηλώνει χωρίς καθυστέρηση στην Αναθέτουσα Αρχή, την αλλαγή της έδρας του. Μέχρι την υποβολή της δήλωσης θεωρούνται ισχυρές οι κοινοποιήσεις των εγγράφων της Αναθέτουσας Αρχής στην προηγούμενη έδρα.

**Άρθρο 2**

**Διάρκεια της σύμβασης – χρονοδιαγράμματα**

1. Η συνολική προθεσμία παράδοσης του έργου καθορίζεται σε χρονικό διάστημα ……….. μηνών από την υπογραφή της παρούσας.
2. Εντός δέκα πέντε (15) ημερών από την υπογραφή της παρούσας, ο Ανάδοχος δύναται να υποβάλλει επικαιροποιημένο χρονοδιάγραμμα εκπόνησης του έργου, αναλόγως με τις απαιτήσεις. Το χρονοδιάγραμμα αποτυπώνει την πρόταση του Αναδόχου για τη χρονική ανάπτυξη των σταδίων των επιμέρους ενεργειών και εγκρίνεται από την Αναθέτουσα Αρχή μέσα σε δεκαπέντε (15) ημέρες.
3. Με αιτιολογημένη απόφαση της Αναθέτουσας Αρχής, ύστερα από εισήγηση της υπηρεσίας που διοικεί τη σύμβαση, η συνολική διάρκεια της σύμβασης μπορεί να παρατείνεται μέχρι το 50% αυτής, ύστερα από σχετικό αίτημα του Αναδόχου, που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή αν λήξει η παραταθείσα -κατά τα ανωτέρω- διάρκεια, χωρίς να υποβληθούν στην Αναθέτουσα Αρχή τα παραδοτέα της σύμβασης, ο Ανάδοχος κηρύσσεται έκπτωτος.

**Άρθρο 3**

**Παρακολούθηση της εκτέλεσης της σύμβασης**

1. Η παρακολούθηση της εκτέλεσης της σύμβασης και η διοίκηση αυτής διενεργείται από ……………………… του ……………., που εισηγείται στο αρμόδιο αποφαινόμενο όργανο για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του Αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, με την επιφύλαξη των διατάξεων του άρθρου 132 του ν. 4412/2016.
2. Η αρμόδια υπηρεσία, εντός δέκα (10) ημερών, θα ορίσει ως επόπτη έναν υπάλληλό της, στον οποίο θα ανατεθούν καθήκοντα για την παρακολούθηση της σύμβασης.
3. Τα καθήκοντα του επόπτη είναι, ενδεικτικά, η πιστοποίηση της εκτέλεσης του αντικειμένου της σύμβασης, καθώς και ο έλεγχος της συμμόρφωσης του Αναδόχου με τους όρους της σύμβασης. Με εισήγηση του επόπτη, η υπηρεσία παρακολούθησης της εκτέλεσης της σύμβασης μπορεί να απευθύνει έγγραφα με οδηγίες και εντολές προς τον Ανάδοχο που αφορούν στην εκτέλεση της σύμβασης.
4. Η αρμόδια υπηρεσία θα συνδράμει τον Ανάδοχο για την αναζήτηση και χορήγηση από άλλους φορείς των υπαρχόντων στοιχείων και πληροφοριών αναγκαίων για την παροχή υπηρεσιών.

**Άρθρο 4**

**Τροποποίηση σύμβασης κατά τη διάρκειά της**

Η παρούσα μπορεί να τροποποιείται κατά τη διάρκειά της υπό τους όρους και τις προϋποθέσεις που προβλέπονται στο [άρθρο 132](http://www.eaadhsy.gr/n4412/n4412fulltextlinks.html#art132) του ν. 4412/2016.

**Άρθρο 5**

**Καταβολή της αμοιβής του Αναδόχου**

1. Η συμβατική αμοιβή του έργου συμπεριλαμβανόμενου του αναλογούντος ΦΠΑ (ποσοστό 24% επί της αμοιβής) ανέρχεται στο ποσό των ……………. ευρώ και αναλύεται ως ακολούθως:

|  |  |
| --- | --- |
| ΣΥΝΟΛΟ ΣΥΜΒΑΤΙΚΗΣ ΑΜΟΙΒΗΣ (χωρίς Φ.Π.Α.) |  |
| Φ.Π.Α. 24% |  |
| **ΣΥΝΟΛΙΚΗ ΑΜΟΙΒΗ (με Φ.Π.Α.)** |  |

2. Η καταβολή της παραπάνω αμοιβής θα γίνεται τμηματικά κατά τα προβλεπόμενα στην απόφαση ανάθεσης της σύμβασης.

3. Οι πληρωμές θα γίνονται σύμφωνα με την κείμενη νομοθεσία και θα παρακρατούνται οι προβλεπόμενες κρατήσεις και φόροι. Για την πληρωμή του τιμήματος απαιτούνται κατ’ ελάχιστον τα εξής δικαιολογητικά:

α) Πρωτόκολλο οριστικής παραλαβής του τμήματος (σταδίου) που αφορά η πληρωμή ή του συνόλου του συμβατικού αντικείμενου, σύμφωνα με το άρθρο 219 του ν.4412/2016.

β) Τιμολόγιο του Αναδόχου.

γ) Πιστοποιητικά Φορολογικής και Ασφαλιστικής Ενημερότητας.

**Άρθρο 6**

**Υποχρεώσεις και εμπιστευτικότητα Αναδόχου**

Κατά την εκτέλεση της σύμβασης ο Ανάδοχος τηρεί όλες τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που προβλέπονται από το δίκαιο της Ευρωπαϊκής Ένωσης, το εθνικό δίκαιο, τις συλλογικές συμβάσεις ή τις σχετικές διεθνείς Συμβάσεις.

Ο Ανάδοχος θα είναι πλήρως και αποκλειστικά μόνος υπεύθυνος για την τήρηση της ισχύουσας νομοθεσίας ως προς το απασχολούμενο από αυτόν προσωπικό για την εκτέλεση των υποχρεώσεων της Σύμβασης. Σε περίπτωση οποιασδήποτε παράβασης ή ζημίας που προκληθεί σε τρίτους, υποχρεούται μόνος αυτός προς αποκατάστασή της.

Ο Ανάδοχος δεν δικαιούται να εκχωρήσει ή να μεταβιβάσει σε οποιονδήποτε τρίτο το έργο που του ανατέθηκε με την παρούσα Σύμβαση ή μέρος αυτής ή οποιοδήποτε δικαίωμα ή υποχρέωση που απορρέει από αυτή, χωρίς την προηγούμενη έγγραφη σύμφωνη γνώμη της αναθέτουσας αρχής.

Καθ’ όλη τη διάρκεια της Σύμβασης αλλά και μετά τη λήξη ή λύση αυτής, ο Ανάδοχος αναλαμβάνει την υποχρέωση να τηρήσει εμπιστευτικά και να μη γνωστοποιήσει σε οποιονδήποτε τρίτο, έγγραφα ή πληροφορίες που θα περιέλθουν σε γνώση του κατά την εκπλήρωση των συμβατικών υποχρεώσεων του. Επίσης, αναλαμβάνει την υποχρέωση να μην γνωστοποιήσει έγγραφα ή πληροφορίες που σχετίζονται με τις υπηρεσίες που θα εκτελέσει, χωρίς την προηγούμενη έγγραφη έγκριση της Αναθέτουσας Αρχής.

**Άρθρο 7**

**Παραλαβή του αντικειμένου της σύμβασης**

1. Η παραλαβή του αντικειμένου της σύμβασης θα γίνει σύμφωνα με το άρθρο 219 του ν. 4412/16, από επιτροπή παραλαβής που συγκροτείται με απόφαση της Αναθέτουσας Αρχής.
2. Το πρωτόκολλο οριστικής παραλαβής εγκρίνεται από το αρμόδιο αποφαινόμενο όργανο με απόφασή του, η οποία κοινοποιείται υποχρεωτικά και στον Ανάδοχο. Αν παρέλθει χρονικό διάστημα μεγαλύτερο των 30 ημερών από την ημερομηνία υποβολής του και δεν ληφθεί σχετική απόφαση για την έγκριση ή την απόρριψή του, θεωρείται ότι η παραλαβή έχει συντελεσθεί αυτοδίκαια.

**Άρθρο 8**

**Εφαρμοστέο Δίκαιο – Επίλυση Διαφορών**

Η παρούσα Σύμβαση διέπεται από την Ελληνική και Ενωσιακή νομοθεσία. Ο Ανάδοχος και η Αναθέτουσα Αρχή θα προσπαθούν να ρυθμίζουν φιλικά κάθε διαφορά που τυχόν θα προκύψει στις μεταξύ τους σχέσεις, κατά τη διάρκεια ισχύος της παρούσας Σύμβασης. Σε διαφορετική περίπτωση, κάθε διαφορά θα λύεται σύμφωνα με τις διατάξεις του άρθρου 205 και 205Α του ν. 4412/2016.

**Άρθρο 9**

**Ακροτελεύτιο**

Για τους σκοπούς υπογραφής της σύμβασης o Ανάδοχος προσκόμισε το ……………….. αντίγραφο ποινικού μητρώου, τη με αρ. πρωτ. ……………. φορολογική ενημερότητα και τη βεβαίωση ασφαλιστικής ενημερότητας με αρ. πρωτ. ………….. και αρ. συστήματος …………………..).

Η παρούσα Σύμβαση συντάχθηκε, αναγνώσθηκε, βεβαιώθηκε, μονογράφηκε σε κάθε σελίδα και υπογράφηκε από τους ανωτέρω συμβαλλόμενους, σε έξι (6) γνήσια, όμοια, πρωτότυπα αντίτυπα.

Η παρούσα να αναρτηθεί στο ΚΗΜΔΗΣ.

|  |  |
| --- | --- |
| **ΓΙΑ ΤΗΝ ΑΝΑΘΕΤΟΥΣΑ ΑΡΧΗ** | **ΓΙΑ TON ΑΝΑΔΟΧΟ** |
| …………….. | …………….. |